《感兴》
宋代·洪朋

十顷琉瓈下赤日，旦日飙台排云出。金宫银阙远杳冥，琼树瑶林近蒙密。

右拍洪崖左浮丘，况复绮疏可淹留。未能作意驾仙骥，会须得兴汎虚舟。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。